CELEX: 62007TN0369
Language: fi
Date: 2007-09-26 00:00:00
Title: Asia T-369/07: Kanne 26.9.2007 — Latvia v. komissio

10.11.2007   
            
            
               FI
            
            
               Euroopan unionin virallinen lehti
            
            
               C 269/66
            
         Kanne 26.9.2007 — Latvia v. komissio
   (Asia T-369/07)
   (2007/C 269/121)
   Oikeudenkäyntikieli: latvia
   Asianosaiset
   
      Kantaja: Latvian tasavalta (asiamiehet: E. Balode-Buraka ja K. Bārdiņa)
   
      Vastaaja: Euroopan yhteisöjen komissio
   Vaatimukset
   
               —
            
            
               Kansallisen kasvihuonekaasupäästöjen jakosuunnitelman sellaisesta muuttamisesta, josta Latvia on ilmoittanut kansallisesta kasvihuonekaasupäästöjen jakosuunnitelmasta, josta Latvia on Euroopan parlamentin ja neuvoston direktiivin 2003/87/EY (1) mukaisesti ilmoittanut, 29.11.2006 tehdyn komission päätöksen K/2006/5612 (lopullinen teksti) 3 artiklan 3 kohdan mukaisesti, 13.7.2007 tehty komission päätös K(2007) 3409 on kumottava.
            
         
               —
            
            
               Komissio on velvoitettava korvaamaan oikeudenkäyntikulut.
            
         
               —
            
            
               Kanne on käsiteltävä nopeutetussa menettelyssä.
            
         Oikeudelliset perusteet ja pääasialliset perustelut
   Kantaja eli Latvian tasavalta katsoo, että koska komissio on tulkinnut direktiivin 2003/87/EY 9 artiklan 3 kohdassa sille annettuja oikeuksia erittäin laajasti, se on huomattavasti rajoittanut oikeuksia, jotka kuuluvat Latvian suvereniteetin piiriin energian alalla eli sen energiavarojen valintaa ja sen sähkönhankintaa ja näin ollen komissio on ylittänyt EY:n perustamissopimuksen 175 artiklan 2 kohdan c alakohdassa sille annetun toimivallan.
   Kantaja katsoo lisäksi, että komissio on loukannut syrjintäkiellon periaatetta, koska sen laatiman laskentatavan soveltaminen myönnettyjen päästökiintiöiden kokonaismäärän määrittämiseen syrjii niitä jäsenvaltioita, joiden kokonaispäästöt ovat vähäiset.
   Kantaja katsoo myös, että direktiivin 2003/87/EY liitteessä III olevaa ensimmäistä perustetta ei ole noudatettu, koska komissio on tehnyt päätöksensä ottamatta huomioon Kioton pöytäkirjassa Latvian tasavallalle asetettuja kansainvälisiä velvoitteita.
   Päätös on vielä lisäksi tehty olennaisia muotomääräyksiä noudattamatta, koska direktiivin 2003/87/EY 9 artiklan 3 kohdassa suunnitelman hylkäämiselle asetettua määräaikaa ei ole noudatettu.
   
      (1)  Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13.10.2003 annettu Euroopan parlamentin ja neuvoston direktiivi 2003/87/EY (EUVL L 275, 25.10.2003, s. 32).